ToekomsVenster: Dis doodeenvoudig | Maroela Media
US oortree wet deur Paia-aansoek te weier – hof
Skole voed net enkeles tydens pandemie
Reuse-soektog ná driejarige verdwyn
“Julle kry nie, omdat julle nie bid nie.” – Jakobus 4:2
Dié Woord sit nie gemaklik nie, maar is baie duidelik. Daar is ’n duidelike korrelasie tussen die gebedsverhoring en die toewyding aan gebed. Dis ’n eenvoudige vraag… Het jy al daaroor gebid? Die antwoord sal in baie gevalle ’n dawerende “nee” wees.
“Aan Hom wat deur sy krag wat in ons werk, magtig is om oneindig meer te doen as wat ons bid of dink,” – Efesiërs 3:20
Die vraag is doodgewoon… Het jy indringend met God gepraat oor
jou nood en behoefte? Is die saak “deurgebid” en in geloof, of het jy volstaan met ’n toevallige noem van die aangeleentheid? Nee wat, jy weet God verwag meer van jou.
Here Jesus, dis baie duidelik waarom ek somtyds so sukkel.
Ek bid nie.
Dis eenvoudig en reguit.
Dis waarom ek nie het nie.
Ek bekeer my.
Gedagte vir die dag: Lof
Ek het hierdie vandag so nodig gehad!